b'\n_START_ARTICLE_\nThe Nylon Curtain\n_START_SECTION_\nOzadje\n_START_PARAGRAPH_\nAlbum se uvr\xc5\xa1\xc4\x8da med Joelove bolj ambiciozne projekte. Joel je sam dejal, da je album eden njegovih najljub\xc5\xa1ih. O albumu je dejal: "Snemanje na katerega sem najbolj ponosen in material na katerega sem najbolj ponosen. Ko je Joel posnel album je v intervjuju dejal, da \xc5\xbeeli ustvariti mojstrovino. Zato je ve\xc4\x8d \xc4\x8dasa pre\xc5\xbeivel v studiu, da se je lahko bolj posvetil zvoku albuma, kot na prej\xc5\xa1njih albumih. Dejal je tudi, da je sam proces delanja albuma bil iz\xc4\x8drpavajo\xc4\x8d. Kritiki interpretirajo album kot poklon glasbi skupine The Beatles in Johna Lennona._NEWLINE_Joel je dejal, da je \xc5\xbeelel, da bi album opisoval njegova \xc4\x8dustva o\xc2\xa0\xc2\xbbAmeri\xc5\xa1kih sanjah\xc2\xab\xc2\xa0in spremembi ameri\xc5\xa1ke politike v dobi Ronalda Reagana._NEWLINE_Skladba "Allentown" je v za\xc4\x8detku leta 1983 pre\xc5\xbeivela \xc5\xa1est tednov na 17. mestu lestvice Billboard Hot 100._NEWLINE_Novinar Chuck Klosterman je v svoji knjigi Sex, Drugs and Cocoa Puffs pohvalil skladbe z albuma, posebej skladbe "Laura" in "Where\'s the Orchestra?".\n_START_SECTION_\nProdukcija\n_START_PARAGRAPH_\nProdukcija albuma The Nylon Curtain se je pri\xc4\x8dela konec leta 1981. 15. aprila 1982 je bila za nekaj \xc4\x8dasa prekinjena, ker je Joel do\xc5\xbeivel hudo prometno nesre\xc4\x8do z motorjem, pri kateri si je po\xc5\xa1kodoval roke. Joel je kmalu okreval in album je bil dokon\xc4\x8dan v nekaj tednih.'